Első alkalommal vett részt a versenyen Németország, mely így az Eurovíziós Dalfesztivál automatikus döntős "Öt Nagy" országa után utolsóként csatlakozott a mezőnyhöz (az Egyesült Királyság és Spanyolország a legelső, 2003-as, Franciaország a 2004-es, Olaszország pedig a 2014-es versenyen indult először). A német műsorsugárzó eredetileg részt vett volna az első két évben is, azonban mindkét alkalommal idő előtt visszalépett. Az ország a 2010-es években több versenyre is küldött megfigyelő delegációt, azonban egyik alkalommal sem szerepelt ténylegesen, emellett több alkalommal az interneten élőben is közvetítette a versenyt. Németország csatlakozásával 2006 óta első alkalommal hangzott el a német nyelv a dalfesztiválon.